**У В Е Д О М Л Е Н И Е**

**УВАЖАЕМИ ЗЕМЕДЕЛСКИ СТОПАНИ,**

Уведомявам Ви, че на територията на област Бургас от 3-тидекември 2023 г. до 8-ми март 2024 г., се провежда статистическо изследване за **Интегрирана статистика за земеделските стопанства през 2023 година**. Анкетирането на стопанствата, които не са попълнили онлайн въпросници се провежда от **обучени анкетьори.**

Статистическото наблюдение е съобразено с изискванията на Регламент (ЕС) 2018/1091 на Европейския парламент и на Съвета относно интегрираната статистика за земеделските стопанства и Регламента за изпълнение (ЕС) 2021/2286, в който са описани модулите и променливите, за които следва да се събират сведения с извадковото изследване през 2023 г. (IFS 2023), както и на Националната статистическа програма за 2023 година (ДВ, бр. 79 от 15.09.2023 г.

Модул 6 „Овощни градини” от Интегрираната статистика на земеделските стопанства през 2023 за култури от национално значение – сливи, череши, вишни, орехи, лешници, бадеми и малини, се провежда от експерти на ОД „Земеделие” – Бургас или от експерти/служител на ОСЗ в съответните общински центрове. Наблюдението включва всички земеделски стопанства, отглеждащи упоменатите овощни насаждения с площ над 0,1 ха. Събирането на статистическата информация се провежда в **периода от 22.12.2023 г. до 19.04.2024 г.**

Подробна информация за текущите анкети е представена в разделите Структура на земеделските стопанства, Растениевъдство и Животновъдство на сайта на Агростатистика към МЗХ - <https://www.agrostat.bg/ISASPublic>.

Експертите от ОД”Земеделие” - Бургас, отговарящи за организирането и провеждането на статистическото наблюдение са:

Велина Савева – главен експерт 0879021043;

Катина Байчева – старши експерт 0879021028;

Светла Пулева – старши експерт 0879021066.

При възникнали въпроси и за повече информация, може да се свържете с експертите по агростатистика в ОД”Земеделие” - Бургас.

Уверявам Ви, че при провеждане на статистическите изследвания се спазват всички изисквания за защита на събраната информация. Индивидуалните данни са поверителни и те ще бъдат обработвани и използвани само за статистически цели. Същите ще бъдат публикувани в обобщен вид от МЗХ.

Предварително Ви благодаря за съдействието!

С уважение,

**Лидия Станкова**

*Директор ОД “Земеделие” – Бургас*